**Հովհաննես XX** (լատին․՝ Johannes PP. XX), երբեք գոյություն չունեցած Հռոմի պապ։ Պատմական հայտնի արտասովոր դիպվածներից է։

Պատմություն
-----------

Հովհաննես XXI պապը
1276 թվականին Հռոմի հերթական պապ է ընտրվել Պեդրու Ժուլիանը, որը որոշել է վերցնել Հովհաննես անունը։ Նրա հրամանով կատարվել է պապական արխիվների ուսումնասիրություն, որի արդյունքում նա եկել է այն եզրակացության, որ *Liber Pontificalis*-ի մեջ սխալ է սպրդել և նա ձեռնամուխ է եղել այն ուղղելու՝ «բաց թողնելով» XX թիվը և անմիջապես վերցնելով Հովհաննես XXI անունը։ Դրա պատճառները կարող էր լինել Հովհաննա պապուհու մասին առասպելը, որին որոշ հետազոտողներ համարում էին Հովհաննես VIII անունով պապ։ Համաձայն մեկ այլ վարկածի՝ խառնաշփոթը տեղի է ունեցել եկեղեցական պառակտումների և բազմաթիվ ու ժամանակավոր հակապապերի պատճառով. որոշ ցուցակներում հայտնվել է ժամանակավոր Հովհաննես XVI պապը, որը կառավարել է Բոնիփակիոս VII-ի մահից հետո մի քանի ամիս։ Իրականում Բոնիփակիոս VII-ից առաջ և հետո կառավարել է Հովհաննես XV պապը։

Երբ սխալը բացահայտվել է, Հովհաննես XVII-ից մինչև Հովհաննես XIX (որը սկզբնաղբյուրներում նախկինում կոչվում էր Հովհաննես XX) պապերը վերահամարակալվել են։ Սակայն Հովհաննես XXI-ից սկսած պապերը պահպանել են համարակալումը։ Արդյունքում ստեղծվել է մի իրավիճակ, երբ Հովհաննես անունով I-XIX և XXI Հռոմի պապեր գոյություն են ունեցել, իսկ XX թիվը դուրս է մնացել (ոչ մի պապ այդ անունը չի կրել)։

2005 թվականին իտալացի Ռոբերտո Կառնևալեն իրեն Հռոմի պապ է հռչակել Հովհաննես XX անունով։

Հովհաննես XX-ը մշակույթում
--------------------------

Ամերիկացի գրող Ջեյմս Քեյբելի «Յուրգեն։ Արդարության կատակերգություն» ֆենտեզի ժանրում գրված վեպում վերնագրային հերոսը Մագիստրոս Բանասերից հմայանքով թղթագլանակ է ստանում։ «Հմայանքը» հանրագիտարանային լեզվով գրված գրառում էր, որում խոսվում էր հենց պապերի համարակալման սխալի մասին՝ նշելով նրանց մեջ Հովհաննես XX-ի բացակայության փաստը։ Բազմաթիվ անհաջող փորձերից հետո Յուրգենը գտնում է «հմայանքի» ճիշտ կիրառումը. նա ներկայանում է որպես Հռոմի Հովհաննես XX պապ և այդ անունով մտնում է քրիստոնեական Դրախտ։ Նրան ներս են թողնում, քանի որ Հովհաննես XX-ի համար Դրախտում պատրաստված առանձնատունն իրոք դատարկ էր։

Գրականություն
-------------

* Корелин, Михаил Сергеевич (1890–1907). «Иоанн, римские папы». *Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)*. Սանկտ Պետերբուրգ.`{{cite book}}`: CS1 սպաս․ location missing publisher (link)
* *Poole Reginald L.* The Names and Numbers of Medieval Popes(անգլ.) // *The English Historical Review*. — Oxford University Press, 1917. — Т. 32. — № 128. — С. 474—475.
* Грегоровиус, Фердинанд. «История города Рима в Средние века (от V до XVI столетия) / Пер. с нем. М. Литвинова, В. Линде, В. Савина. — М.: Альфа-книга, 2008. — 1280 с. — (Полное издание в одном томе). — 6000 экз».

Ծանոթագրություններ
------------------

1. ↑  Грегоровиус, Фердинанд (2008). *История города Рима в Средние века*. Москва: «Издательство АЛЬФА-КНИГА». էջ 1280. `{{cite book}}`: More than one of `|pages=` and `|page=` specified (օգնություն)
2. 1 2  *Горохов Б.* Папы большого пути // *Коммерсантъ Деньги*. — В. 1 (557), 9 января 2006.
3. ↑  «Папа Римский Иоанн XX». Արխիվացված օրիգինալից 2013 թ․ մարտի 21-ին. Վերցված է 2012 թ․ մայիսի 15-ին.
4. ↑  *Джеймс Брэнч Кейбелл*. Сказание о Мануэле, том 1 — Спб.: Северо-Запад, 1994

|  |  |  |
| --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրոքհաուսի և Եփրոնի |

 |